Romagna

Romagna (hääldus: [roˈmaɲɲa]; romanja keeles Rumâgna) on ajaloolis-geograafiline piirkond Põhja- ja Kesk-Itaalias, Aadria mere ja Apenniinide vahel. Romagna piiridesse jääb ka San Marino vabariik.

Enamik piirkonnast on nüüdse Emilia-Romagna maakonna kaguosas (Ravenna, Forlì-Cesena ja Rimini provints ning città metropolitana di Bolognast Imola, Casalfiumanese, Borgo Tossignano, Fontanelice, Castel del Rio, Dozza ja Mordano). Väiksem osa piirkonnast jääb Itaalias ka nüüdsesse Marche (osa Pesaro ja Urbino provintsist) ja Toscana maakonda (osa città metropolitana di Firenzest ja Arezzo provintsist). Piirkond jääb Itaalias kokku 96 valla alale.

Romagna pindala on 6380,6 km² ja elanike arv 1 107 057 (2010).

Välislingid
"Teine Romagna", kohalik institutsioon (itaalia keeles)
RomagnaOggi.it, veebiajaleht (itaalia keeles)

Kategooria:Itaalia ajaloolised piirkonnad
Kategooria:Kesk-Itaalia ajalugu